
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Απόφαση έκδοσης Εντόκων Γραμματίων του Ελ¬ 
ληνικού Δημοσίου διάρκειας 26 εβδομάδων στις 

12/04/2013 μέσω δημόσιας εγγραφής. 1 

Απόφαση έκδοσης Εντόκων Γραμματίων του Ελ¬ 
ληνικού Δημοσίου διάρκειας 26 εβδομάδων στις 
12/04/2013 μέσω δημοπρασίας και διάθεσης σε 
φυσικά πρόσωπα μετά την ημερομηνία διακανο¬ 


νισμού. 2 

Καθορισμός επιτοκίου εντόκων γραμματίων διάρ¬ 
κειας 26 εβδομάδων με ημερομηνία δημοπρασί¬ 
ας 09/04/2013. 3 

Προμήθειες Φορέων εποπτευομένων από το Υπουρ¬ 
γείο Εργασίας, Κοινωνικής Ασφάλισης και Πρό¬ 
νοιας. 4 

Καθορισμός της αρμοδιότητας των Υπηρεσιών Επι¬ 
τρόπων του Ελεγκτικού Συνεδρίου για τον προλη¬ 
πτικό έλεγχο των δαπανών των Νοσοκομείων... 5 


ΑΠΟΦΑΣΕΙ Σ 

Αριθ. 2/35611/0023Α (1) 


Απόφαση έκδοσης Εντόκων Γραμματίων του Ελληνικού 
Δημοσίου διάρκειας 26 εβδομάδων στις 12/04/2013 
μέσω δημόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α71994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

4. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 


νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43Α71994). 

5. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α71982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 

6. Τις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α71994), όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α71995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141 Α72010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982). 

11. Την υπ’ αριθ. 2/22899/0023Α715-03-2012 απόφαση 
του Υπουργού Οικονομικών «Έσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ.λ.»(ΦΕΚ785 Β72012). 

12. Την υπ’ αριθ. 2/60752/0004/9-9-2010 απόφαση του 
Υπουργού Οικονομικών «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχου του Ελληνικού Δημοσίου» (ΦΕΚ 1538 Β72010). 

13. Την υπ’ αριθ. 2/89260/29.12.2000 απόφαση του 
Υπουργού Οικονομίας και Οικονομικών «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

14. Την υπ’ αριθ. 2/91001/0023/Α729-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β72010). 

15. Την υπ’ αριθ. 2/92959/0023/Α728-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β72012). 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α'/2009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α'/2009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α72012). 

19. Την υπ’ αριθ. Υ48/9-07-2012 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Σταϊκούρα» (ΦΕΚ 2105 
Β72012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α72010). 

21. Το υπ’ αριθ. 618/05-04-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 09/04/2013 και της διάθεσής τους στο απο- 
ταμιευτικό κοινό. 

22. Τα αποτελέσματα της δημοπρασίας εντόκων γραμ¬ 
ματίων της 9ης Απριλίου 2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 26 εβδομάδων, 
με ημερομηνία έκδοσης την 12η Απριλίου 2013 και ημε¬ 
ρομηνία λήξης την 11η Οκτωβρίου 2013. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσης τους με επιτόκιο σταθερό για όλη την 
διάρκεια τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 4,25%, 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 9ης Απριλίου 2013. 

Ο φόρος που αναλογεί επί των τόκων παρακρατείται 
κατά την ημερομηνία έκδοσης των τίτλων. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθούν ξεχωριστοί κωδικοί αριθμοί (Ι5ΙΝ Β, 
ΘΒ0026152596). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Δευ¬ 
τέρα 8 Απριλίου 2013 και ολοκληρώνεται την Τετάρτη 
10 Απριλίου 2013. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 


• Το ποσό των εντόκων γραμματίων για το οποίο 
επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 ευρώ και με ανώτατο ποσό εγγραφής και διάθεσης 
ανά επενδυτή έντοκα γραμμάτια ονομαστικής αξίας 
15.000 ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του Ι8ΙΝ Β 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων των 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους τίτ¬ 
λους και στη συνέχεια θα τους μεταφέρουν από το Ι3ΙΝ 
Β στο αρχικό Ι5ΙΝ της δημοπρασίας (ΘΒ0002106699). 
Εκεί οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/ 
29-12-2000 «Γενικοί όροι εντόκων γραμματίων του Ελ¬ 
ληνικού Δημοσίου» (ΦΕΚ 615 Β723.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθ. 2/36802 70023/Α (2) 

Απόφαση έκδοσης Εντόκων Γραμματίων του Ελληνικού 
Δημοσίου διάρκειας 26 εβδομάδων στις 12/04/2013 
μέσω δημοπρασίας και διάθεσης σε φυσικά πρόσω¬ 
πα μετά την ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 

«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α'/1994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α'/1992). 

4. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81 Α71982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 

5. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α71994). 

6. Τ ις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α71994), όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α7ΐ995).και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141 Α72010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982). 

11. Την υπ’ αριθ. 2/22899/0 023/Α'/15-03-2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β72012). 

12. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

13. Την υπ’ αριθ. 2/89260/29.12.2000 απόφαση του 
Υπουργού Οικονομίας και Οικονομικών «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

14. Την υπ’ αριθ. 2/91001/0023/Α729-12-2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β72010). 


15. Την υπ’ αριθ. 2/92959/0023/Α728-12-2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013» (ΦΕΚ 3562 Β72012). 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α72012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105 Β72012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α72010). 

21. Το υπ’ αριθ. 618/05-04-2013 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων στις 09/04/2013 και της διάθεσης τους στο απο- 
ταμιευτικό κοινό, αποφασίζουμε 

Ορίζουμε τους βασικούς όρους έκδοσης, τη διαδικασία 
της δημοπρασίας στις 9 Απριλίου 2013, μέσω της οποίας 
θα διατεθούν τίτλοι του Ελληνικού Δημοσίου σε άυλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρα¬ 
σίας, είναι έντοκα γραμμάτια διάρκειας 26 εβδομάδων, 
σε ευρώ, με ημερομηνία έκδοσης την 12η Απριλίου 2013 
και ημερομηνία λήξης την 11η Οκτωβρίου 2013. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε ένα δισεκα¬ 
τομμύριο (1.000.000.000,00) ευρώ. 

4. Η εξόφληση των τίτλων θά γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε 
φορολόγηση βάσει συντελεστή φορολόγησης που ισχύ¬ 
ει κατά την έκδοση των τίτλων. Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τρίτη 9 Απριλίου 2013, μέσω της ΗΔΑΤ, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 
Οι ανταγωνιστικές προσφορές ικανοποιούνται, μέχρι 
του ύψους του δημοπρατούμενου ποσού, στην τιμή της 
τελευταίας προσφοράς που γίνεται δεκτή στη δημο¬ 
πρασία (ουί οίί ρποθ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσό κάθε προσφοράς 

δεν θα υπολείπεται των πέντε εκατομμυρίων ευρώ 
(€ 5.000.000) ενώ το μέγιστο δεν θα υπερβαίνει το ύψος 
του δημοπρατούμενου ποσού. 

Οι προσφορές θα αναφέρονται σε ονομαστικές αξίες 
πολλαπλάσιες του ενός εκατομμυρίου ευρώ (€ 1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ευρώ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουΐ 
οίΐ ρποθ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
9 Απριλίου 2013 και μέχρι την 12.00 μεσημβρινή ώρα 
Ελλάδος. 

6) Η αναγγελία των επιτυχών προσφορών και των απο¬ 
τελεσμάτων της δημοπρασίας θα γίνει την ίδια ημέρα 
της διεξαγωγής της δημοπρασίας στις 9 Απριλίου 2013 
και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 11ης Απριλίου 2013, 
να υποβάλουν προσφορές μέσω της ΗΔΑΤ, για την από¬ 
κτηση στην τιμή της τελευταίας προσφοράς που γίνεται 
δεκτή στη δημοπρασία (ουΐ οΐί ρποο) επί πλέον τίτλων 
μέχρι συνολικής ονομαστικής αξίας ίσης προς το 30% 
του δημοπρατούμενου ποσού. Στην περίπτωση που η 
συνολική ονομαστική αξία των νέων προσφορών υπερ¬ 
βαίνει το ανωτέρω ποσοστό, η κατανομή των τίτλων σε 
κάθε έναν Βασικό Διαπραγματευτή θα γίνεται με την 
αναλογία που προκύπτει από το μέσο σταθμικό ποσο¬ 
στό συμμετοχής ενός εκάστου στις επιτυχείς ανταγω¬ 
νιστικές προσφορές των προηγουμένων της παρούσας, 
τριών δημοπρασιών. Το τυχόν αδιάθετο υπόλοιπο αυτού 
του ποσού θα κατανέμεται εξ ίσου στους ενδιαφερομέ¬ 
νους Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 11ης Απρι¬ 
λίου 2013, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων 
(δθίΙΙθπιβπί) θα γίνει στις 12 Απριλίου 2013, ημερομηνία 
έκδοσης των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 


Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
12ης Απριλίου 2013 (συμπεριλαμβανομένης), μέχρι και 
πέντε εργάσιμες ημέρες μετά, δηλαδή μέχρι και την 
Παρασκευή 19 Απριλίου 2013, η Τράπεζα της Ελλάδος, 
οι Τράπεζες, τα Πιστωτικά Ιδρύματα και λοιποί φορείς 
οι οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία, μπορούν να διαθέτουν 
τους τίτλους που κατέχουν στα φυσικά πρόσωπα, σε 
απεριόριστα ποσά, σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι αφορολόγητα και θα ισχύει 
το ΙδΙΝ Β των εντόκων γραμματίων της έκδοσης 12 
Απριλίου 2013 για φυσικά πρόσωπα (ΘΒ 0026152596). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρα- 
τώνται μέχρι την λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φο¬ 
ρείς ενημερώνουν το σύστημα των άυλων τίτλων της 
Τράπεζας της Ελλάδος για τη μεταφορά των εντόκων 
γραμματίων από το αρχικό ΙδΙΝ (ΘΒ0002106699) (δη¬ 
μοπρασίας) στο ΙδΙΝ Β (έκδοσης για φυσικά πρόσωπα), 
κατά την συνήθη διαδικασία. Μετά το τέλος της 5ης 
εργάσιμης ημέρας, ενημερώνουν τις αντίστοιχες μερί¬ 
δες των επενδυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων των ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφασή μας 2/89260/0023/29- 
12-2000 «Γενικοί όροι εντόκων γραμματίων του Ελληνι¬ 
κού Δημοσίου» (ΦΕΚ 615 Β'/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

Αριθ. 2/36803/0023Α (3) 

Καθορισμός επιτοκίου εντόκων γραμματίων διάρκει¬ 
ας 26 εβδομάδων με ημερομηνία δημοπρασίας 
09/04/2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 
«Περί εκδόσεως εντόκων γραμματίων» (ΦΕΚ 173 Α71957). 

2. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α'/1982). 

3. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α'/1992). 

5. Την υπ’ αριθ. 2/36802/0023/Α709-04-2013 απόφαση 
του Αναπληρωτή Υπουργού Οικονομικών για την έκδοση 
Εντόκων Γραμματίων του Ελληνικού Δημοσίου διάρκειας 
26 εβδομάδων στις 09/04/2013 μέσω Δημοπρασίας και 
διάθεσης σε φυσικά πρόσωπα μετά την ημερομηνία 
διακανονισμού». 

6. Τα αποτελέσματα της από 09/04/2013 δημοπρασίας 
Εντόκων Γ ραμματίων του Ελληνικού Δημοσίου διάρκειας 
26 εβδομάδων. 

7. Το Π.Δ. 185/2009« Ανασύσταση Υπουργείου Οικονο¬ 
μικών» (ΦΕΚ 213 Α72009) και το Π.Δ. 189/2009 «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ 221 Α72009). 

8. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α72012). 

9. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β72012). 

10. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις» (ΦΕΚ 112 Α72010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, ν.δ. 3745/57 και Ν. 1266/82, που θα 
εκδοθούν ή θα ανανεωθούν από 9 Απριλίου 2013 για 
διάρκεια 26 εβδομάδων (ή έξι μηνών) σε 4,25%. 

2. Το παραπάνω επιτόκιο είναι εκείνο που προέκυψε 
κατά την δημοπρασία Εντόκων Γ ραμματίων του Ελληνι¬ 
κού Δημοσίου διάρκειας 26 εβδομάδων στις 09/04/2013. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία έχει προβλεφθεί και 
θα καλυφθεί από τις δαπάνες εξυπηρέτησης του Δη¬ 
μοσίου Χρέους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 10054/2484 (4) 

Προμήθειες Φορέων εποπτευομένων από το Υπουρ¬ 
γείο Εργασίας, Κοινωνικής Ασφάλισης και Πρόνοιας. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις, όπως αυτές ισχύουν: 

1. Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (Α7 98). 

2. Τ ις διατάξεις του άρθρου 1 του Π.Δ. 85/2012 «Ιδρυση 
και μετονομασία Υπουργείων, μεταφορά και κατάργηση 
υπηρεσιών» (Α7141), όπως τροποποιήθηκε με το άρθρο 
1 του Π.Δ. 98/2012 (Α7160) και ισχύει. 

3. Τις διατάξεις του Π.Δ. 368/89 «Οργανισμός του 
Υπουργείου Εργασίας», όπως τροποποιήθηκαν μέχρι 
σήμερα και ισχύουν. 

4. Την υτϊ αριθ. 14362/20/18-7-2012 κοινή απόφαση του Πρω¬ 
θυπουργού και του Υπουργού Εργασίας, Κοινωνικής Ασφάλι¬ 
σης και Πρόνοιας «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Πρόνοιας». 

5. Τις διατάξεις του Ν. 2362/95 ( Α7247) «Περί Δημοσί¬ 
ου Λογιστικού ελέγχου των δαπανών του Κράτους και 
άλλες διατάξεις». 

6. Τις διατάξεις του Ν. 2286/95 (Α '19) «Προμήθειες 
του Δημοσίου Τομέα και ρυθμίσεις συναφών θεμάτων», 
όπως τροποποιήθηκε με το Ν. 2323/95 (Α7145) «Υπαίθριο 
Εμπόριο και άλλες Διατάξεις». 

7. Τις διατάξεις του Ν.3329/2005 (ΦΕΚ 81/Α74-4-2005) 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις». 

8. Τις διατάξεις του Ν. 3580/2007 (ΦΕΚ 134/Α718.06.2007) 
«Προμήθειες Φορέων εποπτευομένων από το Υπουργείο 
Υγείας και Κοινωνικής Αλληλεγγύης και άλλες διατά¬ 
ξεις», όπως τροποποιήθηκε και ισχύει σήμερα. 

9. Τις διατάξεις του Ν. 3918/2011(ΦΕΚ 31/Α72-3-2011) 
«Διαρθρωτικές αλλαγές στο σύστημα υγείας και άλλες 
διατάξεις». 

10. Τις διατάξεις του Ν. 4013/2011 (ΦΕΚ 204/Α715.09.2011) 
«Σύσταση ενιαίας Ανεξάρτητης Αρχής Δημοσίων Συμβά¬ 
σεων και Κεντρικού Ηλεκτρονικού Μητρώου Δημοσίων 
Συμβάσεων - Αντικατάσταση του έκτου κεφαλαίου του 
Ν. 3588/2007 (πτωχευτικός κώδικας) - Προπτωχευτική 
διαδικασία εξυγίανσης και άλλες διατάξεις». 

11. Τις διατάξεις του Ν. 4025/2011 (ΦΕΚ 228/Α702-11-2011) 
«Ανασυγκρότηση Φορέων Κοινωνικής Αλληλεγγύης, Κέντρα 
Αποκατάστασης, Αναδιάρθρωση Ε.Σ.Υ. και άλλες διατάξεις». 

12. Τις διατάξεις του Ν. 4052/2012 (ΦΕΚ 41/Α701.03.2012) 
«Νόμος αρμοδιότητας Υπουργείων Υγείας και Κοινωνικής 
Αλληλεγγύης και Εργασίας και Κοινωνικής Ασφάλισης για 
εφαρμογή του νόμου «Εγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της Ελ- 

ληνικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση της 
εθνικής οικονομίας» και άλλες διατάξεις». 

13. Τις διατάξεις του Π.Δ. 60/2007 (ΦΕΚ 64/Α716.03.2007) 
«Προσαρμογή της Ελληνικής νομοθεσίας στις διατάξεις 
της Οδηγίας 2004/18/ΕΚ «Περί συντονισμού των διαδι¬ 
κασιών σύναψης δημοσίων συμβάσεων και υπηρεσιών», 
όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
κοινοβουλίου και του Συμβουλίου της 16ης Νοεμβρίου 
2005». 

14. Τις διατάξεις του Π.Δ. 118/2007 (ΦΕΚ 150/Α7 
10.07.2007) «Κανονισμός Προμηθειών Δημοσίου» (Κ.Π.Δ.) 
κατά το μέρος που δεν αντίκειται στις διατάξεις του 
Π.Δ. 60/07», όπως έχει τροποποιηθεί και ισχύει σήμερα. 

15. Τις διατάξεις του Π.Δ. 496/1974 «Περί Δημόσιου Λογιστι¬ 
κού, Ελέγχου δαπανών του Κράτους και άλλες διατάξεις». 

16. Τις διατάξεις του Ν.2503/1997 (Α'/107). 

17. Τις διατάξεις του Π.Δ. 370/1995, όπως τροποποιή¬ 
θηκε (Π.Δ. 105/2000) και ισχύει σήμερα. 

18. Την υπ’ αριθ. 11081 (ΦΕΚ 2957/Β'23.12.2011) υπουρ¬ 
γική απόφαση του Υφυπουργού Υγείας και Κοινωνικής 
Αλληλεγγύης, περί «Εγκριση συγκρότησης συλλογικών 
οργάνων, για τη διεξαγωγή διαγωνισμών, των Φορέων 
του άρθρου 9 παράγραφος 1 του Ν. 3580/07». 

19. Την ανάγκη να ρυθμιστούν τα θέματα Προμηθειών 
των εποπτευομένων από το Υπουργείο Εργασίας, Κοι¬ 
νωνικής Ασφάλισης και Πρόνοιας Φορέων Γενικής Γραμ- 
ματείας Πρόνοιας, των Μονάδων Κοινωνικής Φροντίδας, 
του Ε.Κ.Κ.Α., του Ε.Ι.Κ. και του Κ.Ε.Α.Τ., αποφασίζουμε: 

Από την δημοσίευση της παρούσας απόφασης, εξουσι¬ 
οδοτούνται οι Μονάδες Κοινωνικής Φροντίδας (Μ.Κ.Φ.), οι 
οποίες έχουν συσταθεί με το Ν. 3106/2003 (Α'/30), όπως 
έχει τροποποιηθεί και ισχύει καθώς και το Ε.Κ.Κ.Α., Ε.Ι.Κ. 
και Κ.Ε.Α.Τ. και εποπτεύονται από το Υπουργείο Εργασί¬ 
ας, Κοινωνικής Ασφάλισης και Πρόνοιας, για τη διενέρ¬ 
γεια του συνόλου των διαγωνισμών Προμηθειών τους, 
εργασιών, μελετών κλπ., σύμφωνα με το Ν. 2286/1995 
(Α'/19), όπως ισχύει σήμερα, του Ν. 2362/1995 (Α'/247), του 
Π.Δ. 118/2007 (Α'/150), του π.δ. 60/2007 (Α'/64) και των κατ’ 
εξουσιοδότηση αυτών εκδοθεισών Υπουργικών Αποφάσε¬ 
ων, όπως ισχύουν αυτές σήμερα και μέσα στα όρια των 
προυπολογισθεισών δαπανών κατά κωδικό αριθμό εί¬ 
δους, όπως αυτά έχουν διαμορφωθεί και ισχύουν σήμερα. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. απόφ. ΦΓ8/18487 (5) 

Καθορισμός της αρμοδιότητας των Υπηρεσιών Επιτρό¬ 
πων του Ελεγκτικού Συνεδρίου για τον προληπτικό 
έλεγχο των δαπανών των Νοσοκομείων. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο Κατάστημά του, στις 27 Μαρτίου 
2013, με την ακόλουθη σύνθεση: Ιωάννης Καραβοκύρης, 


Πρόεδρος, Νικόλαος Αγγελάρας, Γεώργιος Κωνσταντάς, 
Ανδρονίκη Θεοτοκάτου, Σωτηρία Ντούνη, Μιχαήλ Ζυμής, 
Ευφροσύνη Κραμποβίτη και Γαρυφαλλιά Καλαμπαλίκη, 
Αντιπρόεδροι, Χρυσούλα Καραμαδούκη, Μαρία Βλαχάκη, 
Νικόλαος Μηλιώνης, Αννα Λιγωμένου, Γεώργιος Βοΐλης, 
Γεωργία Μαραγκού, Βασιλική Ανδρεοπούλου, Μαρία 
Αθανασοπούλου, Ασημίνα Σαντοριναίου, Ελένη Λυκεσά, 
Ευαγγελία - Ελισσάβετ Κουλουμπίνη, Σταμάτιος Που- 
λής, Κωνσταντίνα Ζώη, Δημήτριος Πέππας, Δέσποινα 
Καββαδία - Κωνσταντάρα, Αγγελική Μυλωνά, Γεωργία 
Τζομάκα, Αργυρώ Λεβέντη, Στυλιανός Λεντιδάκης, Αντώ¬ 
νιος Κατσαρόλης, Χριστίνα Ρασσιά, Θεολογία Γναρδέλλη, 
Βιργινία Σκεύη, Αγγελική Μαυρουδή και Αγγελική Πανου- 
τσακοπούλου, Σύμβουλοι (η Αντιπρόεδρος Φλωρεντία 
Καλδή και οι Σύμβουλοι Ευάγγελος Νταής, Κωνσταντίνος 
Κωστόπουλος, Κωνσταντίνος Εφεντάκης και Βασιλική 
Σοφιανού απούσιασαν δικαιολογημένα, ενώ η Σύμβουλος 
Δέσποινα Τζούμα αποχώρησε από τη διάσκεψη, σύμφωνα 
με τη διάταξη της παρ. 1 του άρθρου 2 του Ν. 1968/1991), 
με την παρουσία του Γενικού Επιτρόπου της Επικρά¬ 
τειας στο Ελεγκτικό Συνέδριο Διονυσίου Λασκαράτου 
και της Γραμματέως Ιωάννας Αντωνογιαννάκη, Γενικής 
Συντονίστριας, που ασκεί και καθήκοντα αναπληρώτριας 
Επιτρόπου στην Υπηρεσία Επιτρόπου στη Γραμματεία 
του Ελεγκτικού Συνεδρίου. 

Αφού έλαβε υπόψη: 

1. Το άρθρο 98 του Συντάγματος, 

2. Τ ις διατάξεις των άρθρων 19 παρ. 2, 31 και 34 του Ν. 
4129/2013 «Κύρωση του Κώδικα Νόμων για το Ελεγκτικό 
Συνέδριο» (ΦΕΚ Α'/ 52), 

3. Τα άρθρα 3 παρ. 25 του Ν. 2479/1997 (ΦΕΚ Β' 67) και 
38 του Ν. 2721/1999 (ΦΕΚ Α'/112), 

4. Τις διατάξεις των άρθρων 32 και 70 παρ. 3 του Ν. 
3918/2011 (Διαρθρωτικές αλλαγές στο σύστημα υγείας 
.»(ΦΕΚ Α7 31), 

5. Την υπ’ αριθ. Υ4α/οικ. 84627/25.7.2011 απόφαση του 
Υπουργού Υγείας και Κοινωνικής Αλληλεγγύης «Διασύν¬ 
δεση Νοσοκομείων και καθορισμός του τρόπου διασύν¬ 
δεσής τους και λειτουργίας τους» (ΦΕΚ Β' 1681), όπως 
έχει τροποποιηθεί και ισχύει, 

6. Τ ις διατάξεις των άρθρων 18 του Ν. 3868/2010 (ΦΕΚ 
Α'/129), 66 του Ν. 3984/2011 (ΦΕΚ Α'/150) και 2 παρ. 1 και 
11 και 30 παρ. 1 του Ν. 4052/2012 (ΦΕΚ Α'/ 41), 

7. Τα Πρακτικά της 18ης/10.10.2012 Γενικής Συνεδριά- 
σεως της Ολομέλειας του Ελεγκτικού Συνεδρίου, 

8. Τη σχετική εισήγηση της Συμβούλου Κωνσταντίνας 
Ζώη, που καταχωρήθηκε στα Πρακτικά της 7ης/27.3.2013 
Γ ενικής Συνεδριάσεως της Ολομέλειας του Ελεγκτικού 
Συνεδρίου, 

9. Τη σύμφωνη γνώμη του Γ ενικού Επιτρόπου της Επι¬ 
κράτειας στο Ελεγκτικό Συνέδριο, 

10. Τις ανάγκες της Υπηρεσίας και 

11. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζει: 

I. Μετονομάζει την Υπηρεσία Επιτρόπου στο Υπουρ¬ 
γείο Οικονομίας, Ανταγωνιστικότητας και Ναυτιλίας 
(πρώην Ανάπτυξης/πρώην Βιομηχανίας), που εδρεύει 
στην οδό Αντερσεν 6 και Μωραΐτη, Αθήνα, σε «Υπηρεσία 
Επιτρόπου στον Ειδικό Διαβαθμιδικό Σύνδεσμο Νομού 
Αττικής (Ε.Δ.Σ.Ν.Α.)». 

II. Κατανέμει την ελεγκτέα ύλη των κάτωθι νοσοκομεί¬ 
ων μεταξύ των Υπηρεσιών Επιτρόπων του Ελεγκτικού 
Συνεδρίου, ως ακολούθως: 

1) Υπηρεσία Επιτρόπου στη Βουλή των Ελλήνων 

«Γενικό Νοσοκομείο Αθηνών Ο Ευαγγελισμός - Οφθαλ¬ 
μιατρείο Αθηνών - Πολυκλινική» 

Στο Γενικό Νοσοκομείο Αθηνών «Πολυκλινική» εντά¬ 
χθηκε το 3ο Νοσοκομείο ΙΚΑ. 

2) Υπηρεσία Επιτρόπου στο Υπουργείο Οικονομικών 
Γ.Ν. Ελευσίνας «Θριάσιο» 

3) Υπηρεσία Επιτρόπου στο Υπουργείο Εσωτερικών και 
στο Υπουργείο Διοικητικής Μεταρρύθμισης και Ηλεκτρο¬ 
νικής Διακυβέρνησης Γ.Ν.Α. Παίδων «Π. & Α. Κυριάκού» 

4) Υπηρεσία Επιτρόπου στο Υπουργείο Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων (πρώην Εμπορίου) 

α) «Γενικό Νοσοκομείο Ν. Ιωνίας «Κωνσταντοπούλειο 
- Πατησίων» (Γενικό Νοσοκομείο Πατησίων). 

Στο Νοσοκομείο Κωνσταντοπούλειο εντάχθηκε το 7ο 
Νοσοκομείο ΙΚΑ. 

β) Γ.Ν. Αθηνών «Η Παμμακάριστος», 
γ) Ψυχιατρικό Νοσοκομείο Αττικής, 
δ) Ψυχιατρικό Νοσοκομείο Αττικής «Δρομοκαΐτειο». 

5) Υπηρεσία Επιτρόπου στο Υπουργείο Ανάπτυξης, 
Ανταγωνιστικότητας, Υποδομών, Μεταφορών και Δι¬ 
κτύων (πρώην Εθνικής Οικονομίας) Γ ενικό Νοσοκομείο 
Παίδων Αθηνών Η Αγία Σοφία - Παίδων Πεντέλης 

6) Υπηρεσία Επιτρόπου στο Υπουργείο Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων (πρώην Μεταφορών και Επικοινωνιών) 

Γενικό Νοσοκομείο Αττικής Σισμανόγλειο - Αμαλία 
Φλέμιγκ. 

Στο Νοσοκομείο Σισμανόγλειο εντάχθηκε το Ιο Νο¬ 
σοκομείο ΙΚΑ. 

7) Υπηρεσία Επιτρόπου στο Υπουργείο Παιδείας και 
Θρησκευμάτων, Πολιτισμού και Αθλητισμού (πρώην Πο¬ 
λιτισμού) 

α) Γ.Ν.Α. «Ιπποκράτειο». 
β) Πανεπιστημιακό Γ.Ν. «Αττικόν». 

8) Υπηρεσία Επιτρόπου στο Υπουργείο Υγείας, 
α) Γ.Ν.Α. «Λαϊκό». 

β) Νοσοκομείο Αφροδισίων και Δερματικών Νόσων 
«Ανδρέας Συγγρός». 

9) Υπηρεσία Επιτρόπου στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων 

α) Γ.Ν. Νοσημάτων Θώρακος Αθηνών «Η Σωτηρία», 
β) Γ.Ν.Α. « Γ. Γεννηματάς». 

10) Υπηρεσία Επιτρόπου στο Υπουργείο Δημόσιας 
Τάξης και Προστασίας του Πολίτη 

Γενικό Ογκολογικό Νοσοκομείο Κηφισιάς «Οι Άγιοι 
Ανάργυροι». 

11) Υπηρεσία Επιτρόπου στο Υπουργείο Τουρισμού 

Γ ενικό Νοσοκομείο Αττικής ΚΑΤ - Εθνικό Κέντρο Απο¬ 
κατάστασης. 


12) Υπηρεσία Επιτρόπου στο Υπουργείο Ναυτιλίας και 
Αιγαίου 

α) Γ.Ν. «Ασκληπιείο Βούλας», 
β) Γ.Ν.-Κ.Υ. Κυθήρων «Τριφύλλειον». 

13) Υπηρεσία Επιτρόπου στον Ειδικό Διαβαθμιδικό 
Σύνδεσμο Νομού Αττικής (Ε.Δ.Σ.Ν.Α.) 

α) Γ.Ν.Α. «Κοργιαλένειο - Μπενάκειο» Ε.Ε.Σ. 
β) Γ ενικό Νοσοκομείο «Ελενα Βενιζέλου - Αλεξάνδρα», 
γ) Παθολογικό Ν.Α. Σπηλιοπούλειο «Η Αγία Ελένη», 
δ) Γενικό Αντικαρκινικό Νοσοκομείο Αθηνών «Ο Αγι¬ 
ος Σάββας», στο οποίο εντάχθηκε το 6ο Ογκολογικό 
Νοσοκομείο ΙΚΑ. 

14) Υπηρεσία Επιτρόπου στο Πανεπιστήμιο Αθηνών 
α) Νοσοκομείο «Αιγινήτειο». 

β) Νοσοκομείο «Αρεταίειο». 
γ) Γ.Ν.Α. «Η Ελπίς». 

15) Υπηρεσία Επιτρόπου στο Πανεπιστήμιο Πειραιά 
α) Γ.Ν. Πειραιά «Τζάνειο». 

β) Γ ενικό Αντικαρκινικό Νοσοκομείο Πειραιά «Μεταξά». 

16) Υπηρεσία Επιτρόπου στο Δήμο Νίκαιας 

Γενικό Νοσοκομείο Νίκαιας Πειραιά «Άγιος Παντελεή- 
μων» - Γ.Ν. Δυτικής Αττικής «Η Αγία Βαρβάρα». 

17) Υπηρεσία Επιτρόπου στο Νομό Θεσσαλονίκης, 
α) Πανεπιστημιακό Γ.Ν. Θεσσαλονίκης «ΑΧΕΠΑ», 
β) Νοσοκομείο Ειδικών Παθήσεων Θεσσαλονίκης. 

γ) Αντικαρκινικό Νοσοκομείο Θεσσαλονίκης «Θεαγέ- 
νειο». 

δ) Γ.Ν. Θεσσαλονίκης «Ο Αγιος Παύλος» στο οποίο 
εντάχθηκε το 2ο Νοσοκομείο ΙΚΑ. 

18) Υπηρεσία Επιτρόπου στο Υπουργείο Μακεδονίας- 
Θράκης 

α) Γ ενικό Νοσοκομείο Θεσσαλονίκης «Γ. Γ εννηματάς 
- Ο Αγιος Δημήτριος». 

β) Γενικό Νοσοκομείο Θεσσαλονίκης «Ιπποκράτειο» 
(ενοποιημένο με το Νοσοκομείο Αφροδισίων και Δερ¬ 
ματικών Νόσων Θεσσαλονίκης). 

19) Υπηρεσία Επιτρόπου στο Δήμο Θεσσαλονίκης 

Γ ενικό Νοσοκομείο Θεσσαλονίκης «Γ. Παπανικολάου» 
(ενοποιημένο με το Ψυχιατρικό Νοσοκομείο Θεσσα¬ 
λονίκης). 

Οι λοιπές Υπηρεσίες Επιτρόπων στους Νομούς θα 
εξακολουθήσουν να ελέγχουν τα νοσοκομεία, που έλεγ¬ 
χαν με προγενέστερες αποφάσεις, καθώς και τα νέα 
ενιαία νοσοκομεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2013 
Ο Πρόεδρος 

ΙΩΑΝΝΗΣ ΚΑΡΑΒΟΚΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσι'ες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πταϊΙ: ννβόπΐ35ΐβι·.6ί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02009481804130008 * - 











































































